Doložka
vybraných vplyvov

A.1. Názov materiálu: Návrh zákona o pôsobnosti pre oblasť prístupu ku genetickým zdrojom a využívania prínosov vyplývajúcich z ich používania a o zmene a doplnení zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x		x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Návrhom zákona sa upravuje pôsobnosť orgánov a zodpovednosť za porušenie povinností v oblasti využívania genetických zdrojov upravenej nariadením Európskeho parlamentu a Rady (EÚ) č. 511/2014 zo 16. apríla 2014 o opatreniach na zaistenie súladu pre používateľov Nagojského protokolu o prístupe ku genetickým zdrojom a spravodlivom a rovnocennom spoločnom využívaní prínosov vyplývajúcich z ich používania v Únii. Podľa návrhu zákona Slovenská inšpekcia životného prostredia bude ako kontrolný orgán prejednávať a ukladať pokuty za priestupky a iné správne delikty, ktoré budú príjmom Environmentálneho fondu. Objem finančných prostriedkov z vybraných pokút v súčasnosti nie je možné kvantifikovať. Prípadné výdavky vyplývajúce z výkonu pôsobnosti orgánov štátnej správy v oblasti využívania genetických zdrojov upravenej predmetným nariadením Európskej únie budú zabezpečené v rámci schválených limitov dotknutých rozpočtových kapitol na príslušný rozpočtový rok.

A.4. Alternatívne riešenia
Alternatívne riešenia sa nenavrhujú.

A.5. Stanovisko gestorov
Predbežné pripomienkové konanie nebolo uskutočnené vzhľadom na to, že návrhom zákona sa preberajú a vykonávajú právne záväzné akty Európskej únie.